bg ru bg ru hbs_cyr ru bg ky bg bg bg bg bg de bg bg bg bg bg bg bg uk bg ru en de bg en de bg en de bg bg bg bg ru de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
МУ-Пловдив ще осъществява мобилности за преподаватели и студенти в страни извън ЕС - plovdivtime.bg
Финансиране в размер на 198 700 евро за осъществяване на преподавателски и студентски мобилности спечели Медицински университет – Пловдив. Висшето училище кандидатства с проектно предложение по Ключова дейност 1 „Образователна мобилност за граждани“, сектор „Висше образование“ на Програма „Еразъм+“.  Проектите се отнасят  за мобилност на студенти и персонал в сферата на висшето образование, включващи трети страни, които не са асоциирани към Програмата (КА171) и на практика са извън Европейския съюз.
В настоящия проект МУ-Пловдив влиза в двустранно коопериране с два американски университета от Регион 12: САЩ и Канада; два колумбийски университета от Регион 10: Латинска Америка; и един израелски университет от Регион 3: Държави от Южното Средиземноморие. Финансирането е разпределено по следния ред: за Израел – 33 420 евро, за Колумбия – 59 000 евро, за САЩ – 106 280 евро.
Периодът на осъществяване на проекта е 2 календарни години: от 1 август 2022 г. до 31 юли 2024 г.
В основата на проектното предложение със САЩ е развитието на новата научно базирана магистърска програма на МУ-Пловдив „Медицинска речева и езикова патология“. Партньори от американска страна са East Carolina University (ECU) и Michigan State University (MSU). Магистърската програма предлага висококачествено обучение за формиране и развиване на знания и умения у студентите, които да им позволяват да участват активно в процеса на научно базираното обучение и практиката (research-based training and practice). Програмата е изцяло синхронизирана и активно подкрепена от двата партниращи американски университета.
Тъй като в конкретния проект програмата е „Медицинска и речева езикова патология“ (МРЕП) за участие в мобилността се поощряват студенти и преподаватели с комуникативни нарушения. За мобилностите в МУ-Пловдив американските партньори привличат студенти и преподаватели от областта на МРЕП, които са мотивирани и изразяват желание за коопериране с България и имат желание да се запознаят с българската наука, образование, култура и история. Основни изисквания при селекцията на преподаватели от МУ-Пловдив и двата американски университета е да са специалисти по МРЕП, да имат научни публикации в бази данни като Web of Science и Scopus, да имат H-index на цитируемост, да са участвали или участват в научни проекти в областта на МРЕП, по възможност да докладват общи публикации с преподаватели от МУ-Пловдив и да са Фулбрайт грантоносители с България.
В „Еразъм+“ споразуменията в настоящия проект са залегнали клаузи, свързани с образователната мобилност на студентите като езикови умения, менторство, визови въпроси, настаняване в общежития, достъп до библиотека, клинична база, научни центрове, ресурсни центрове, зони за хранене, зони за административни услуги, студентски комитети, както и за издаване на документи за проведена мобилност без заплащане на административна такса. Общото признаване на кредитите е договорено за всяка от страните, като за МУ-Пловдив и партньорите от САЩ, Колумбия и Израел се прилага ECTS системата, а за САЩ се включва и издаденият сертификат.
С четири подвижни платформи: Концертна зала променя сценичните си пространства (Видео)
МУ-Пловдив участва в Европейската нощ на учените с „Медицинска дъга от стъкло“
Чудо: Министерство на културата обяви обществената поръчка за ремонта на Концертна зала
С четири подвижни платформи: Концертна зала променя сценичните си пространства (Видео)
МУ-Пловдив участва в Европейската нощ на учените с „Медицинска дъга от стъкло“
Чудо: Министерство на културата обяви обществената поръчка за ремонта на Концертна зала
Упойки от Средновековието показват на изложба в Пловдив ВИДЕО
Георги Стаменов: Озадачен съм, че се обжалва процедурата за ремонта на Хуманитарната гимназия
МУ-Пловдив организира Работилница за разработване на регионална иновативна мисия
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.